CELEX: C2006/010/50
Language: sl
Date: 2006-01-14 00:00:00
Title: Zadeva T-387/05: Tožba, vložena  13. oktobra 2005  — Chatziioannidou proti Komisiji

14.1.2006   
            
            
               SL
            
            
               Uradni list Evropske unije
            
            
               C 10/25
            
         Tožba, vložena 13. oktobra 2005 — Chatziioannidou proti Komisiji
   (Zadeva T-387/05)
   (2006/C 10/50)
   Jezik postopka: francoščina
   Stranki
   
      Tožeča stranka: Eleni Chatziioannidou (Auderghem, Belgija) (zastopnik: S. A. Pappas, avocat)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti odločbe Organa, pristojnega za imenovanja (OPI), z dne 8. julija 2005 o zavrnitvi ugovora tožeče stranke zoper odločbo o prenosu njenih pokojninskih pravic v sistem Skupnosti,
            
         
               —
            
            
               naložitev plačila stroškov toženi stranki.
            
         Tožbeni razlogi in bistvene trditve
   Tožeča stranka, uradnik Komisije, je vložila zahtevo za prenos njenih pokojninskih pravic, ki jih je pridobila v Grčiji, preden je nastopila službo pri Komisiji, v sistem Skupnosti. S svojo tožbo ugovarja načinu izračuna števila let pokojninske dobe, ki jih je treba upoštevati v skladu s sistemom pokojninskega zavarovanja Skupnosti na podlagi prenosa sredstev. Tožeča stranka zlasti trdi, da je Komisija pred uvedbo evra prenesena sredstva menjavala v valuto, ki ni belgijski frank, po srednjem menjalnem tečaju, ki naj bi odseval denarna nihanja v času plačila prispevkov, in ne po stopnji, ki je veljala na dan izračuna. Od konca prehodnega obdobja za dokončno uvedbo evra, in sicer od 1. januarja 2002, pa Komisija ne uporablja več tega načina izračuna, ampak upošteva znesek v evrih, ki ga posredujejo nacionalni nosilci.
   Tožeča stranka meni, da je v njenem primeru posledica opustitve metode srednjega menjalnega tečaja občutno manjše število let pokojninske dobe, ki so ji bila priznana. Na tej podlagi navaja kršitev člena 3 Uredbe Sveta št. 1103/97, ki določa, da uvedba evra posledično ne vpliva na spremembo pogojev iz pravnih instrumentov. Navaja tudi kršitev načela prepovedi diskriminacije, ker se uradniku v popolnoma enakih pogojih, v odvisnosti od dejstva, ali je bila njegova zahteva za prenos vložena pred ali po uvedbi evra, ne dodeli enako število let pokojninske dobe Skupnosti.